Samschtig    Mir sin vo hässige Böe und Wind, vo lutt brandende Wälle und Rääge gweggt worde, so als mecht me uns s haimegoh e bitz erlyychtere. E bitz wehmietig hämmer an vergangeni Dääg zruggdänggt und uns ins Kofferpagge gflychtet um nidd z fescht an die prophezeytte 2 Grad in Basel z dängge. Noch eme Welcome Dringg vo sytte vom Jefe vom Playa Miguel, hett er uns denne no-nem zahle vo dr Rächnig au mit emene Abschieds Dringg bedacht und in Richtig Aeropuerto de Malaga entloh, wo mr dr Haimflug aträtte  hänn. Noch zwai Stund und e paar Minute simmer dangg Ruggewind pünggtlig kurz vor Zäh in BS glandet, um vyyli schöni Erinnerige rycher.    Jetzt blybbt mir nur no Dangge z saage.    Spezielle Dangg goht an mini baide compadres, mätzli und steven, wo die Rais erscht zue däm gmacht hänn wo sie schlussändlig isch-Ändgail!  Nidd vergässe mecht i an däre Stell dr Luki, wo mit sine unbezahlbare Rootschleg au massgäblig zem Glinge bitraitt hett- e fett's Dangge dodrfyyr!      hasta luego, amigos